Nekane Urra

Nekane Urra Vicario (Sestao, 1988) bizkaitar erizaina eta Itsas Salbamentu Humanitario izeneko Gobernuz kanpoko erakundeko kooperantea; besteak beste, Aita Mari erreskate itsasontzian aritutakoa.

 Biografia 
Nekane Urra Vicario 1988an jaio zen, eta Portugaleteko Asti Leku Ikastolan ikasi zuen. Ondoren, Erizaintza ikasketak burutu zituen. 

Erreskate misioetan egiten duen boluntario lanagatik ezaguna bada ere, kirol munduan ere aritu da; Errugbian eta futbolean, hain zuzen ere. Futboelan 2010-11an 'Peña Athetic Sestaotarra'ko emakumezkoen 1. taldean defentsa jardun zuen eta errugbian, ordea, Getxoko taldean aritu zen. 

Horrez gain, literaturan ere aritu izan da; izan ere, 2020an Bilboko Udalak antolatutako 'kontakizun laburren lehiaketa'n finalista izan zen Sei bider bit: arrazakeria pandemikoa suntsitzeaz ipuinari esker. 2021ean, ostera, 2.saria eskuratu zuen lehiaketa berean Bizkotxo eta parabola artean ipuinarekin.

Bere lanbideari dagokionez, Bilboko ospitale bateko larrialdietan egiten du behar, eta lan hori boluntariotzarekin uztartzen du. Itsas Salbamentu Humanitarioko kooperantea da, eta zenbait misiotan aritu da; esaterako, Greziako Kios irlako errefuxiatu kanpamendu batean eta Aita Mari itsasontziarekin Mediterraneoan barna.

Era berean, egindako erreskate eta misioei buruzko hitzaldiak eman ohi ditu eta migrazioari buruzko mahai inguruetan parte hartzen du.

 Misioak 
 Itsas Salbamentu Humanitarioko erizan boluntario aritu zen Greziako Kiosko irlan errefuxiatu kanpamendu batean.
 2024an Aita Mari erreskate itsasontziko 12.misioan erizain jardun zuen.
 2024ko uztailean Aita Mari erreskate itsasontziko 13. misioan aritu zen erizain eta ordezkari. 

 Erreferentziak 

 Kanpo estekak 

Kategoria:Sestaoarrak
Kategoria:Euskal Herriko erizainak
Kategoria:Emakume erizainak